Negeri Sembilan

**Negeri Sembilan** toi ko' ointutunan nogi sabaagi **Negeri Sembilan Darul Khusus,** nopo nga iso pogun i kikinoyonon id kotogisan ponong kotonobon Semenanjung Malaysia om miwolit do pogun Selangor id ponong kotonobon, Pahang id ponong kosilahon, Johor id ponong kosilahon om Melaka id ponong kabaatan.

## Etimologi

Ngaran Pogun Siam maya harfiah nopo nga kirati "Pogun (ii haro) Siam". Notumbayaan do nintodonon mantad siam watas koporintaan ii ionon do tulun Minangkabau, ii oitutunan sabaagi do Nogoghi suang dialek Pogun Siam, oitutunan nogi sabaagi luak (Minangkabau: luak,luhak). Ginayo do Pogun Siam moden nopo nga lobi okoro mantad kosiwangan sandad id sajara.

## Sajara

Kinoiyonon tulun hinggulu id Pogun Siam nopo nga notumbayaan nokotimpuun do 14, 000 toun pogulu id Gua Pasoh, iso kompleks gua watu sook toning do Simpang Pertang id watas Jelebu. Artifak di nokito id soliri do gua dii kohimpit kakamot watu om topod-topod taakanon, ii naaga'aga do kitadau wulan id sorili do 12, 000 Pogulu masihi tumanud do panahangan tadau wulan karbon. Mogigion hinggulu id Pogun Siam nopo nga komolohingan mantad tinaru Semelai, Semai, Semang om Jakun ii nakawaya do koposion sabaagi do momoompogun magagasu om moninimung toi ko' sabaagi momutanom montok sondii.

Tumanud Sajara Malayu, haro ruputan do koumbal ii Parameswara do tuminombului id kinoiyonon *Sening Ujong*, ii poingion id kinoiyonon ii di nondo oilaan sabaagi Seremban.

Mion o tulun Minangkabau mantad Sumatera id kinoiyonon diti om oitutunan sabaagi Pogun Siam ontok ohotusan ko-15, id siriba do Kosultanan Melaka om sumusuhut Kosultanan Johor. Minogowit nogi yolo do kooturan matrilineal diolo ii ointutunan sabaagi *[[kaadat-adato' Perpatih]]*, ii kahapas di nokosiliu sabaagi kaadat-adato' kinoiyonon.
Baang Linggi id boogian kotonobon pogun diti, miampai Baang Muar, nopo nga gunoon sabaagi wayaan padagangan toponsol mantad timpu Kosultanan Melaka. Baang Linggi nopo nga popiromut do kinoiyonon ii opuawang  do bijih timah id Baang Ujong miampai dadahon kapal Melaka; miampai di Baang Muar, miampai Baang Pahang kawa do Baang Serting ii poingion id sinodu do panahon id ponong kosilahon timur, kobontuk do soboogian mantad Wayaan Pamagayat (kirati do 'wayaan gayato' id Boros Malayu) ii poposonong do akses mantad Selat Melaka om Rahat China kabaatan.

Soira do nokoluhoi o Johor ontok ohotusan ko-18, palang mantad tulun Bugis minononsog do tulun Minangkabau montok manganu koumoligan mantad tana sandad diolo. Minangkabau, Sultan Abdul Jalil, kasaga montok papaatod tompinai tosomok dau, Raja Mahmud, ointutunan nogi sabaagi Raja Melewar.

Kahapas do nokorikot ii Raja Melewar, noilaan dau do sala iso mantad karabat Raja, Raja Khatib nopo nga minoposiliu sondii dau sabaagi pomorinta. Minopoimagon Raja Melewar do pisangadan kumaa Raja Khatib om kalapas di nokosiliu sabaagi pomorinta Pogun Siam. Pinaakun do Sultan Johor korikahanan dau maya minoipoimagon galaran Yamtuan Seri Menanti ("Ii takawas Tuan id Seri Menanti') ontok toun 1773.

### Siam Luak
Ontok timpu koponuridangan, Pogun Siam id sandad nopo nga  iso konfederasi oluau ii haro siam luak (linohing), om mantad hiri do pogun di nakaanu do ngaran. Masaan do kopomorintaan Raja Melewar, watas diti nopo nga kotongkop do kinoiyonon di lobi  osiwang ko wolit Pogun Siam ontok timpu di baino. Suai ko toinsanai kinoiyonon Pogun Siam moden, kohimpit nogi do soboogian kinoiyonon ii di nondo kosuang id pogun Selangor, Melaka, Pahang om Johor.

Siam luak toi ko watas sandad ii minobontuk do koponuridangan ko iso Pogun Siam ontok toun 1773, om minanahak do ngaran kumaa pogun suai diti, nopo nga:
 
Maya do sajara, toinsanai *luak* nopo nga poinglobi maya Seri Menanti sabaagi hongkod pomorintaan, nosorili do apat *luak serambi* id boogian suang om apat *luak akin* id boogian soliwan, kaagal-agal do nuludan *[[mandala]]*.  Ulu Pahang, Naning, Segamat om Klang nopo nga pinosiwang kumaa do pogun-pogun sombol ontok ohotusan ko-19; Pinosuang Naning id Settlement Selat Melaka ontok toun 1832 kahapas do Pisangadan Naning.

Nokosiliu Ulu Pahang sabaagi watas Bera id pogun Pahang, naanu Johor o Segamat, om nokosiliu Klang sabaagi soboogian mantad kinoiyonon Kuala Langat id pogun Selangor.

Kahapas do kinapatayon Raja Melewar ontok toun 1795, piipiro pisongkiwalan nokoimbulai kokomoi sumowoli pomorintaan. Montok do iso timpu tanaru, luguan tagayo kinoiyonon suminuku kuma pomorinta Minangkabau id Sumatera montok momili songulun pomorinta wagu. Mulong pia do ingkaa, kapansalan do mogitatarai nopo nga minonokodung do tulun-tulun di pilion ii mogisuusuai, ahal di insaru kapanahak do ko amu piiradan om pisangadan do piompinayan.
## Sukuon